 **บันทึกข้อความ**

**ส่วนราชการ** กองส่งเสริมการเกษตร เทศบาลตำบลบ้านเดื่อ

## ที่ ชย ๕๔๐๐๗/ วันที่ 8 สิงหาคม ๒๕๖6

## เรื่อง รายงานผลการดำเนินงานโครงการอบรมและส่งเสริมการเพาะเลี้ยงสัตว์น้ำ

## 

เรียน นายกเทศมนตรีตำบลบ้านเดื่อ

ตามที่ กองส่งเสริมการเกษตร เทศบาลตำบลบ้านเดื่อ ได้ขออนุมัติจัดทำโครงการอบรมและส่งเสริมการเพาะเลี้ยงสัตว์น้ำ ตามแผนปฏิบัติการประจำปีการศึกษา 2566 โดยมีวัตถุประสงค์เพื่อเฉลิมพระเกียรติพระบาทสมเด็จพระเจ้าอยู่หัวและเพื่อพัฒนาอาชีพของเกษตรกรด้านเลี้ยงปลา โดยกำหนดดำเนินการใน  
วันที่ 26 กรกฎาคม 2566 นั้น

ในการนี้ กองส่งเสริมการเกษตร ได้ดำเนินการโครงการอบรมและส่งเสริมการเพาะเลี้ยงสัตว์น้ำเรียบร้อยแล้ว การดำเนินงานบรรลุผลตามวัตถุประสงค์ และผ่านพ้นไปได้ด้วยดี กองส่งเสริมการเกษตร จึงขอรายงานผลการดำเนินงานตามโครงการอบรมและส่งเสริมการเพาะเลี้ยงสัตว์น้ำ รายละเอียดตามสิ่งที่ส่งมาด้วยนี้

จึงเรียนมาเพื่อโปรดทราบ

(ลงชื่อ) 

(นายเกียรติยศ จันทราภรณ์)

นักวิชาการเกษตร ปฏิบัติการ

(ลงชื่อ) 

(นายลิขิต ประภาหาร)

ผู้อำนวยการกองส่งเสริมการเกษตร

-....................................................... -.......................................................

(ลงชื่อ) (ลงชื่อ)

(นายมาโนช หอมวงศ์) (นายวินัย เดชมาลา)

ผู้อำนวยการกองช่าง รักษาราชการแทน รองนายกเทศมนตรีตำบลบ้านเดื่อ

ปลัดเทศบาลตำบลบ้านเดื่อ

-.......................................................

(ลงชื่อ)

(นายประเทือง ธรรมโชติ)

นายกเทศมนตรีตำบลบ้านเดื่อ



**รายงานผลการดำเนินงาน**

**โครงการอบรมและส่งเสริมการเพาะเลี้ยงสัตว์น้ำ**

**เทศบาลตำบลบ้านเดื่อ**

**ปีงบประมาณ พ.ศ. 2566**

**จัดโดย กองส่งเสริมการเกษตร เทศบาลตำบลบ้านเดื่อ**

**อำเภอเกษตรสมบูรณ์ จังหวัดชัยภูมิ**

**รายงานผลการดำเนินงานโครงการอบรมและส่งเสริมการเพาะเลี้ยงสัตว์น้ำ**

**ปีงบประมาณ พ.ศ. 2566**

**หลักการและเหตุผล**

การส่งเสริมการเพาะเลี้ยงสัตว์น้ำเป็นแนวทางหนึ่งในการเพิ่มผลผลิตสัตว์น้ำ เพื่อทดแทนการลดลงของสัตว์น้ำในแหล่งน้ำธรรมชาติ เพื่อให้มีผลผลิตสัตว์น้ำเพียงพอต่อความต้องการบริโภคสัตว์น้ำ เพื่อเป็นหลักประกันความมั่นคงทางอาหารและโภชนาการของราษฎรในชุมชน เป็นแหล่งอาหารโปรตีนราคาถูกและมีคุณค่าทางโภชนาการ ตลอดจน เป็นแหล่งอาชีพสร้างรายได้ของราษฎรในชุมชน นอกจากนี้การเพาะเลี้ยงเป็นอีกหนึ่งอาชีพที่สร้างรายได้ให้กับเกษตรกร ดังนั้น การพัฒนาด้านการเพาะเลี้ยงจำเป็นต้องมีการพัฒนาบุคลากรในภาคการเกษตรนั่นคือตัวเกษตรกรให้มีประสิทธิภาพ กลุ่มเกษตรกรที่เป็นเยาวชนรุ่นใหม่เป็นบุคคลที่มีศักยภาพในการพัฒนาด้านเทคโนโลยีด้านการเพาะเลี้ยงสัตว์น้ำ แต่ในปัจจุบันยังพบว่ากลุ่มเยาวชนรุ่นใหม่ยังมีความสนใจในภาคการเกษตรน้อยแต่มีแนวโน้มเพิ่มขึ้นหลังจากปัญหาการระบาดของโรคโควิด 19 เพื่อลดผลกระทบจากการแพร่ระบาดดังกล่าว ดังนั้นการส่งเสริมอาชีพด้านการเพาะเลี้ยงสัตว์น้ำจืดให้แก่เยาวชนเพื่อปลูกฝังให้ความรู้และความสำคัญของอาชีพการเพาะเลี้ยงสัตว์น้ำตามแนวทางเศรษฐกิจพอเพียงจึงเป็นแนวทางหนึ่งในการพัฒนาภาคการประมงด้านการเพาะเลี้ยงสัตว์น้ำ

**วัตถุประสงค์**

-เพื่อเฉลิมพระเกียรติพระบาทสมเด็จพระเจ้าอยู่หัว

-เพื่อถ่ายทอดองค์ความรู้และเทคโนโลยีด้านการเพาะเลี้ยงสัตว์น้ำจืดให้เกษตรกร

-เพื่อพัฒนาศักยภาพของเกษตรกรให้ยกระดับเป็นเกษตรกรต้นแบบด้านการเพาะเลี้ยงสัตว์น้ำจืด

-เพื่อส่งเสริมและสนับสนุนให้เกษตรกรมีความรู้และทักษะด้านการเลี้ยงปลา

-เพื่อพัฒนาอาชีพของเกษตรกรด้านการเลี้ยงปลา

-ให้เกษตรกรมีอาชีพเสริม เพิ่มรายได้ในครัวเรือน

-เพื่อให้เกษตรกรมีปลาไว้บริโภคและจำหน่าย

**วิธีการดำเนินการ**

ดำเนินการอบรมโครงการอบรมและส่งเสริมการเพาะเลี้ยงสัตว์น้ำ

-ฝึกอบรมเชิงปฏิบัติการด้านการเพาะเลี้ยงสัตว์น้ำจืด

-บรรยายหลักการเพาะเลี้ยงสัตว์น้ำ การเลี้ยงปลาในกระชัง

-บรรยายโรคสัตว์น้ำ การปรับสภาพน้ำและหลักการผลิตอาหารเพื่อลดต้นทุน

-กิจกรรมปล่อยปลาเฉลิมพระเกียรติพระบาทสมเด็จพระเจ้าอยู่หัว

**ระยะเวลาและสถานที่ในการดำเนินการ**

จัดอบรมโครงการอบรมและส่งเสริมการเพาะเลี้ยงสัตว์น้ำ ณ อาคารศูนย์เยาวชนเทศบาลตำบลบ้านเดื่อ   
ในวันที่ 26 กรกฎาคม 2566

**งบประมาณ**

งบประมาณ 30,000.-บาท

งบประมาณที่ใช้ในการดำเนินงานในครั้งนี้ เป็นเงิน 28,200.-บาท ดังนี้

|  |  |  |  |
| --- | --- | --- | --- |
| **ลำดับที่** | **รายการ** | **จำนวนเงิน (บาท)** | **หมายเหตุ** |
| 1 | ค่าอาหารว่างพร้องเครื่องดื่ม | 1,050 |  |
| 2 | ค่าพันธุ์ปลาตะเพียน ขนาด 2-3 เซนติเมตร จำนวน 35,400 ตัว | 26,550 |  |
|  | ค่าพันธุ์ปลานิล ขนาด 2-3 เซนติเมตร จำนวน 35,400 ตัว |  |
|  | ค่าพันธุ์ปลานวลจันทร์ ขนาด 2-3 เซนติเมตร จำนวน 35,400 ตัว |  |
| 3 | ค่าป้ายโครงการ ขนาด 1X4 เมตร จำนวน 1 ป้าย | 600 |  |
| **รวม** | | 28,200 |  |

**ผู้รับผิดชอบโครงการ**

กองส่งเสริมการเกษตร เทศบาลตำบลบ้านเดื่อ อำเภอเกษตรสมบูรณ์ จังหวัดชัยภูมิ

**ประโยชน์ที่คาดว่าจะได้รับ**

1.ประชาชนแสดงออกถึงความจงรักภักดีถวายแด่พระบาทสมเด็จพระเจ้าอยู่หัว

2.เกษตรกรที่เข้าร่วมโครงการฯ ได้รับการถ่ายทอดองค์ความรู้และเทคโนโลยีด้านการเพาะเลี้ยงสัตว์น้ำ สามารถนำไปพัฒนาเพื่อเพิ่มประสิทธิภาพการผลิตด้านการเพาะเลี้ยงสัตว์น้ำจืด

2.เกษตรกรมีความรู้เกี่ยวกับการเพาะเลี้ยงสัตว์น้ำ

3.เกษตรกรรู้จักการวางแผนการทำงาน

4.เกษตรกรมีอาชีพเสริม และมีรายได้จากการเพาะเลี้ยงสัตว์น้ำเพิ่มมากขึ้น

5.เกษตรกรมีแหล่งโปรตีนเพิ่มจากการบริโภคปลา

**สรุปผลการดำเนินงาน**

การดำเนินโครงการอบรมและส่งเสริมการเพาะเลี้ยงสัตว์น้ำ ดำเนินการไปได้ด้วยดีและบรรลุตามวัตถุประสงค์ที่ตั้งไว้เกษตรกรเกษตรกรที่เข้าร่วมโครงการฯ ได้รับการถ่ายทอดองค์ความรู้และเทคโนโลยีด้านการเพาะเลี้ยงสัตว์น้ำ และสามารถนำไปพัฒนาเพื่อเพิ่มประสิทธิภาพการผลิตด้านการเพาะเลี้ยงสัตว์น้ำจืด ต่อไป

**ภาพกิจกรรมการดำเนินงาน**

**โครงการอบรมและส่งเสริมการเพาะเลี้ยงสัตว์น้ำ**









